Gerîlayanê Hemleya Şorişgêre ya Cengê Xabûrî ra Ozgur Jîyandayî derheqê asta hemle de ANFyî rê qisey kerd.
Ozgur Jîyandayî verî xoverdayîşê zîndanan, xoverdayîşê kurdan selam kerd. Jîyandayî vat: ''Wextêkê dergî ra nata vera dewleta tirke ya faşîste şerêk yeno kerdene, şerê azadîye yeno kerdene. Operayono ke dewleta tirke vera Kurdîstanî dayo destpêkerdene Metîna de dewam keno. Çar rojî yo operasyon dewam keno. La heta nika dişmenî netîceyêke nêgirewte. Heta nika aver nêşi.
Leşkerî têna waranê serê sînorî û dormeyê qereqolanê xo de operasyon kenê. Her ke îna  waşt aver şorê embazanê ma bi xurtî cewabê înan da, înan ro. Xoverdayîş dewam keno. Gerîlayî danê piro û şerêko pîl qewimîyeno. Netîceya xoverdayîşê gerîlayan de herêma Metîna de leşkerê dewleta tirke mîyanê tersêkê pîlî de yê. Ê warê şerî ra remenê. Bêguman ma do xoverdayîşî pê serkewtişî tacîdar bikerê. Ma do serra 2021î bikerê serra azadîya Rayber Apoyî, azadîya Kurdîstanî. Ma do zêdêr bi hawayêkê aktîfî tewrê Hemleya 'Wextê Azadîye' bibê. No tewir û hîs pêro embazanê ma de estê. Serkewtiş ê gerîlayan o.''
